OpenLLM-France/wikimedia huggingface dataset:
# Errukiñe 2 etxea

Errukiñe 2 etxea Areatzan dagoen, dagoen XVI. mendeko etxe gotiko bat da.

## Ezaugarriak

Oinplano angeluzuzena du, beheko solairua, solairu noblea eta ganbara eta bi isurkiko estalkia.
1525. urtearen inguruan eraiki zen etxe hau Areatza eta Bizkaian berritzailea izan zen, ez bere egitura arkitektonikoagatik baizik eta fatxadan dituen apaingarriengatik, gotiko berantiarraren igeltsuzko xaflez eginikoak. Solairu noblea eta ganbarako karela erliebezko igeltsuzko palakatu batekin apaintzen dira, gurutzatzen diren zirkuluen irudiak marrazten dituena, landare-kukuluekin enjutetan eta arrain-maskuriekin luneto lehortzaileetan.
Bbaoak kordoi lodi baten bitartez nabarmentzen dira, alfiz konopial bat marrazten delarik.

## Ondarea

Eusko Jaurlaritzak izendatutako ondarea da

## Erreferentziak

* 1 2 «Bizkaia.Eus - Bizkaiko Ondare Historikoa» www.bizkaia.eus (Noiz kontsultatua: 2019-09-30).
* 1 2 3 «Errukiñe 2 etxea. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-30).

## Kanpo estekak

* Datuak: Q65554097
* Multimedia: Errukiñe 2 etxea / Q65554097
# Errukiaren Amaren basilika (Maribor)

Errukiaren Amaren basilika (eslovenieraz: Bazilika Matere Usmiljenja) Mariborreko eliza famatua da, Frantziskotarren eliza (eslovenieraz: Frančiškanskega samostana) izenaz ere ezagutzen dena.

## Historia

XVII mendean Kaputxinoen eliza izan zen bertan eta hiriko esloveniarren parroika nagusia izan zen. XIX mendearen amaieran kaputxinoen elizaren eta Errukiaren amaren elizaren artean Errukiaren Amaren basilika altxatu zuten frantziskotarrek. Richard Jordan arkitektu vienarrak diseinatu zuen. 1900ko abuztuaren 11.an sagaratu zuen Mihael Napotnik apezpikuak.

## Arkitektura

Hiru habearte ditu eta bi dorre handi aurrealdean. Eraikuntzan erabilitako adreilu gorriak Meljeko emakumeek ekarri zituzten.
Barnealdeko margolan gehienak Ferenz Pruszinskay margolari hungariarrarenak dira eta organoa aldiz Jožef Brandl maribortarrak egin zuen.

## Iruditegia

* Basilikaren aurrealdea.
* Dorreak.

## Kanpo estekak

* Datuak: Q730860
* Multimedia: Basilica of Our Mother of Mercy / Q730860
# Errukarria

"Errukarria", euskalkian "Errukarriya", Jose Maria Iparragirreren abesti ezaguna da. Umore puntu batekin, abestiak garai batzuetan bizitzen zen gosea da; nolabait, janaria eta janariaren falta da gai nagusia. Abesti bakikotzat jo izan da, umore beltzaren adierazpena.

## Gaia

Protagonistak gure etxean janaririk sartzen ez dela dio. Baina gaur salbuespena izango da, jateto denetatik izango dugu. Zalantza bakarra ea dena jateko indarrik izango dugun. Interesgarria da XIX. mendeko txiroen otoruntza baten elementuak aipatzen dituela.

## Hitzak

Hau da gurera heldu den bertsioa:
Aspaldien ezta gure etxean Ogirik ikusi, Bañan gaur txitxi ta parra Izango da noski.
    Gaur bai jana ta edana
    Labiru lena
    Jango otedegu dana
    labiru la. Ju!
Oso arlote bizi gera, ezin osaturik;
zenbat aldiz eguerdian
oraindik baraurik.
    Gaur bai jana ta edana...
Marto opillak egiteko arto egiteko, aitak atzo saldu zuen
anega bat arto.
    Gaur bai jana ta edana...
Talo esnea jateko gu
gaude zaleturik; sei talo jango nituzke neronek bakarrik.
    Gaur bai jana ta edana...
Gure sabelak eske daude
au da miseria
Erdi gosiak dagona
Da errukarria.
    Gaur bai jana ta edana...
Pitxarra ere guretzako
izango da noski, gure barrena alai
jarriko da aurki.
    Gaur bai jana ta edana...

## Erreferentziak

* ↑ Euskaltzaindia: Iparragirre, 1987, 158 or.
* ↑ https://klasikoak.armiarma.eus/idazlanak/I/IparragirreEresiak012.htm

## Bibliografia

* Jesus Maria Arozamena-Tomas Garbizu: Viejas canciones donostiarra. Donostiko kantu zarrak. Donostiako Aurrezki Kutxa, Donostia, 1971, 260-262 or.

## Kanpo estekak

* Abestia Oskorriren bertsioan.
* Abestia Xeberriren bertsioan.
* Abestiaren partitura.
* Datuak: Q111441981
# Erruki Etxeko parkea (Bilbo)

Erruki Etxeko parkea Bizkaiko Bilbo hiriburuan dagoen parke bat da. Erruki Etxearen aurrean dago, Sabino Arana etorbidean, Jesusen Bihotzaren plaza eta San Mames estadioaren artean.

## Ikus gainera

* Erruki Etxea

## Kanpo estekak

* Datuak: Q20492971
* Multimedia: Jardines de la Casa de la Misericordia / Q20492971
# Egoiliar (zuzenbidea)

Zuzenbidean, egoiliarra pertsona bat efektu juridikoetarako non bizi den adierazten duen kondizioa da. Bereziki egin behar dira herrialde bateko hiritarrak (herrialde horretako naziotasuna dutenak) eta herrialde horretako egoiliarrak (atzerritarrak izan daitezkeenak). Bereizketak garrantzi berezia du herrialde bateko Barne Produktu Gordina kontabilizatzerakoan.

## Kanpo estekak

* Datuak: Q2359691
# Egoi Martínez

Egoi Martínez de Esteban (Etxarri-Aranatz, 1978ko maiatzaren 15a) txirrindulari nafarra da. 2002an debutatu zuen profesionaletan Euskaltel-Euskadi taldearekin. Urte berean Tour de l'Avenir irabazi zuen. 2006an Espainako Itzulian etapa bat eta mendiko saria irabazi zuen. Sailkapen nagusian 12. geratu zen.

## Palmaresa
### Amateurretan

2000
* Arabako Itzuliko etapa 1
2001
* Ega Pan Saria
* Santikutz Klasika
* Leongo Itzulia
* 2. Nafarroako Itzulian
* 3. Arabako Itzulian

### Profesionaletan

2003
* Etorkizuneko Tourra
2005
* 4. Miguel Indurain Sari Nagusian
2006
* Espainiako Vueltako Mendiko sailkapena eta etapa 1
* 2. Eindhoven Team Time Trialean
* 4. Gaztela eta Leongo Itzulian
2008
* Euskal Herriko Itzuliko Mendiko sailkapena
* 9. Espainiako Vueltan
2009
* Frantziako Tourreko Mendiko sailkapena
* Euskal Herriko Itzuliko Tarteko helmugen sailkapena
* 2. Udaberriko Klasikan

### Taldeak

| Urtea | Taldea |
| 2002 – 2005 | Euskaltel-Euskadi |
| 2006 – 2007 | Discovery Channel Pro Cycling Team |
| 2008 – 2011 | Euskaltel-Euskadi |

## Kanpo estekak

* Egoi Martinezen webgune ofiziala
* Datuak: Q362568
* Multimedia: Egoi Martínez / Q362568
# Egoismo

Egoismoa bere buruari, bere ideiei eta sentimenduei gehiegizko garrantzia ematen dien eta gainerakoekiko ardurarik agertzen ez duenaren jarrera da. Hitz hau XVIII. mendean hasi zen erabiltzen. Egoismoa gizonaren jarrera naturaltzat hartu izan da askotan; Kantek eta frantses moralistek, adibidez, hala uste zuten. Altruismoa egoismoaren kontrakoa da. Altruismoaren eta egoismoaren arteko antitesia positibismoaren oinarrietako bat da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q238350
* Multimedia: Selfishness / Q238350
# Egoera kitzikatu

Mekanika kuantikoan, sistema baten egoera kitzikatu bat (hala nola elektroi bat, nukleo atomiko bat, atomo bat edo molekula bat) edozein egoera kuantiko metaegonkor da, oinarrizko egoera baino energia handiagoa izanik (hau da, minimo absolutua baino energia gehiago), "berez desegiten" du, eta oinarrizko egoerara itzultzen da.
Egoera kitzikatuan dagoen sistema baten bizitza erabilgarria laburra izaten da: energia kantitate bat (fotoi bat edo fonoi bat, adibidez) berez edo modu induzituan igortzen da, oro har, sistema egoera kitzikatura sustatu eta gutxira, eta sistema energia apalagoko egoera batera itzultzen da (egoera ez hain kitzikatua edo oinarrizko egoera). Energia-maila batera itzultze horri gainbehera deitzen zaio askotan, eta kitzikapenaren alderantzizkoa da.
Bizitza ertain luzeko egoera kitzikatuei metaegonkor deritze maiz. Bizitza ertain luzeko isomero nuklearrak eta oxigeno singletea dira horren bi adibide.

## Erreferentziak

* ↑ Diccionario de química física. J. M. Costa. Ediciones Díaz de Santos, 2005. ISBN 8479786914. Pág. 222

## Kanpo estekak

* Datuak: Q215328
# Egoera kuantiko

Egoera kuantikoa, sistema kuantiko baten egoera fisikoaren deskribapena da.
Mekanika kuantikoa, teoria formal bat da, hau da, kopuru formalak deskribatzen dituena (ez fisikoak), egoera bektorea bezala, uhin funtzio deitua jarraikako oinarridun irudikapenetan, edo matriz dentsitatean. Kopuru hauek, formalismo edo interpretazio jakin batentzako, behagarri fisikoekin bat datoz.
Ondorioz, egoera kuantikoa, kontzeptu matematiko eta abstraktu bat baino ez da, eta zailtasun iturri bat, teoriari, lehen aldiz aurre egitean. Bereziki, egoera kuantikoa ez da aurki daitekeen egoera, objektu kuantiko bat behatzean, beti lortzen baita balio propio bat behagarri horrentzako, sistemaren egoera, behagarri horrentzako egoera propio bat izan ez arren.
Paul Diracek, notazio boteretsu eta sentsu bat asmatu zuen abstrakzio hau, bra-ket notazioa bezala ezagutzen den tresna matematiko batean harrapatzeko. Notazio oso malgu bat da, eta teoriarentzako oso egokiak diren notazio formalak ahalbidetzen ditu. Adibidez, erreferentzia egin diezaioke |kitzikatutako atomo bati>, $|\!\!\uparrow \rangle$ri, gorantzako espindun sistema batentzako, edo baita |0> eta |1>i ere, qubitekin aritzean. Honek, deskribapen matematikoaren konplexutasuna estaltzen du, egoera, koordenatu oinarri batean proiektatzean agertzen dena. Adibidez, atomo hidrogenoidea deskribatzen duen |1s> notazio trinkoa, funtzio konplexu batean bihurtzen da Laguerren polinomioetan eta harmoniko esferikoetan |r> posizio bektoreen oinarrian proiektatzean. Emaitza den Ψ(r)=<r|1s> espresioa, uhin funtzio bezala ezagutua, egoera kuantikoaren irudikapen espaziala da, zehazki, bere proiekzioa benetako espazioan. Beste irudikapen batzuk ere posible dira, espazioan momentuen proiekzioa bezala (edo espazio elkarkariak). Irudikapen ezberdinak, objektu bakar baten, egoera kuantikoaren alde ezberdinak dira:
Hezigarria da osziladore harmoniko kuantikoaren egoera kuantikorik erabilgarrienak kontutan hartzea:
* Fock egoera |n> (n zenbaki osoa) energia zehatzeko egoera bat deskribatzen duena.
* Egoera koherentea |α> (α zenbaki konplexua), fase egoera bat deskribatzen duena.
* Egoera termikoa, oreka termikoan dagoen egoera bat deskribatzen duena.
Lehenengo biak, egoera kuantiko puruak dira, hau da, Diracen ket bektore baten bidez deskriba daitezke, azkena, egoera kuantiko misto bat den bitartean, hau da, egoera puruen nahasketa estatistiko bat. Egoera misto batek, deskribapen estatistiko bat behar du, deskribapen kuantikoaz gain. Hau, matriz dentsitatearekin lortzen da, mekanika kuantikoa, mekanika kuantiko estatistikora hedatzen duena.

## Kanpo estekak

* Datuak: Q230883
# Egoiliar

Egoiliar hitzak esanahi zenbait ditu:
* informatikan, programa egoiliarra, konputazio-sesio batean zehar etengabe aktibo diharduen programa;
* zuzenbidean, egoiliarra, toki jakin eta zehatz batean bizi den pertsona.
# Erpin geodesiko

Erpin geodesikoa kokapen zehatz bat adierazten duen seinale bat da. Eta, beste erpin geodesiko batzuekin batera, hiruki sare bat osatzen du.
Geodesia lurraren forma, dimentsioak eta grabitate-eremua aztertzeaz arduratzen den zientzia da.
Ikuspuntu praktikotik begiratuta, honako hau da Geodesiaren baliagarritasun handienetako bat: bere tekniken bidez oso lurralde zabalak irudika daitezkeela mapetan. Puntu-sare bat ezarriz egin daiteke hori. Lurraren azalera osoan sakabanatuta daude, eta zehaztasun handiz ezagutzen ditugu espazioan duten kokapena eta itsasoaren mailaren gainean duten altuera.
Puntu horiei erpin geodesikoak deitzen zaie eta puntu horiek osatzen duten eskeletoan oinarritzen dira lurralde bateko kartografia lortzeko behar diren gainerako lanak.
Erpin geodesiko horien posizioa horrenbesteko zehaztasunarekin jakiteko erreferentziazko sistema aukeratu beharko dugu. Kartografiaren kasuan, Lurraren forma ongien deskribatzen duen azalera matematikoa biraketa-elipsoidea da. Horixe erabiltzen du Bizkaiko Foru Aldundiak, esaterako.
Gero, nahitaezkoa da lurreko gainazal kurbatuan dauden elementuak gainazal lauan jartzea, paperean alegia. Hori proiekzio kartografikoen bitartez lortzen da. Elementu kartografikoak paperean islatzeko aukera emango diguten formula matematikoak dira. U.T.M. (Universal Transversa Mercator) Proiekzioa deiturikoa da. proiekzio horietako bat.
Puntu geodesikoak markatzeko, Hego Euskal Herrian eta Espainian, 120 zentimetroko garaiera eta 30eko diametroa duen zilindro bat kokatzen dira. Zilindro hau, hormigoizko oinarri kubiko batean sostengatzen da, guztia zuriz margoturik. Ohi, toki altu eta garbietan egoten dira, beste puntu batzuk ikusi ahal izateko. Horregatik ikuspegi oso onak egoten dira toki hauetatik. 1975etik, Seinale Geodesiko eta Geofisikoei buruzko Legeak babesten ditu.
Espainiako erpin geodesikoen sarea, hiru zatitan banatzen da: lehen mailakoak, bigarren mailakoak eta hirugarren mailakoak. Lehen mailakoak, 30 eta 70 kilometro arteko hirukiz osaturik daude. Bigarren mailakoak, lehenengo mailakoetan lagundurik, hirukien alboak 10 eta 25 kilometro artekoak izaten dira, eta, azkenik, hirugarren mailakoek, 5 eta 10 kilometro artekoa. Sare handienetako erpinak, aldi berean, sare txikienetako erpin ere badira.

## Erreferentziak

* 1 2 3 4 Bizkaiko sare geodesikoaren mapa. Bizkaiko Foru-Aldundia.

## Kanpo estekak

* (Gaztelaniaz) Institutu Geografiko Nazionala
* (Gaztelaniaz) Erpin Geodesikoen mapa
* Bizkaiko erpin geodesikoen mapa. Bizkaiko Foru Aldundia
* Datuak: Q131862
* Multimedia: Trig points / Q131862
# Erpis

Erpis Crambidae familiako tximeleta genero bat da. Bere espezie tipoa Erpis macularis da.

## Espezieak

| Espeziea | Irudia | Egoera |
| Erpis macularis | | daturik gabe |
| Erpis pacificalis | | daturik gabe |

## Kanpo estekak

* Datuak: Q5395464
* Espezieak: Erpis
# Erquelinnes

Erquelinnes, Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, 9.752 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q666335
* Multimedia: Erquelinnes / Q666335
# Erqi Barrutia

Erqi Barrutia (txinera sinplifikatuz: 二七区; pinyineraz: Èrqī Qū), Zhengzhou osatzen duten barrutietako bat da. 2005eko erroldaren arabera, 490.000 biztanle bizi ziren 159,0 kilometro koadroko azaleran.

## Ikus, gainera

* Zhengzhouren banaketa administratiboa

## Kanpo estekak

* (Txineraz) Erqi barrutiko gobernuaren webgunea.
* Datuak: Q1337114
* Multimedia: Erqi District / Q1337114
# Erpolzheim

Erpolzheim Alemaniako udalerria da. Renania-Palatinatua estatuan kokatuta dago, [[Bad Dürkheim (barrutia)|Bad Dürkheim]] barrutian. 2014an 1.341 biztanle zituen 3,6 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22526
* Multimedia: Erpolzheim / Q22526
# Erpinez aurkako angeluak

Geometrian, erpinez aurkako angeluak bi lerro zuzenek elkar ebakitzen dutenean eratzen diren lau angeluetatik elkarren aurkako diren angeluen bikoteetako bakoitza dira, neurriz berdinak direnak.
Erpinez aurkako bi angelu kongruenteak dira.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Erpinez aurkako angeluak. .

## Kanpo estekak

* Datuak: Q10906396
* Multimedia: Vertical angles / Q10906396
# Erpuru

Erpurua, hatz lodia edo handia (latinez pollex) lehen hatza da, eta denetan handiena gizakiengan. Gizakiengan erpurua beste lau hatzei guztiz kontrajar dakieke eta beste hatzen puntak zuzenean uki. Primate gehienek aukera hori dute eta funtzio horrekin manipulazio gaitasun handia dute.

## Ikus, gainera

* Behatz lodia

## Kanpo estekak

* Datuak: Q83360
* Multimedia: Thumbs / Q83360
# Etxalarko Usategiak

Etxalarrek duen berezitasun handietako bat Etxalarko usategiena da. Usategien ohitura hau Erdi Arotik datorren tradizio bat da eta honen berezitasunetako bat sarez ehizatzea da.
Penintsula osoan Etxalarren soilik mantentzen da Kultur ondare den ehiza modalitate hau eta esan daiteke historian zehar ikusle andana izaten zituela, Napoleon III.a, Alfontso XII.a eta XIII.a, tarteko.

## Usategien Eguna

Oraindik ere mantentzen da Usategien Eguna eta ehiza modalitate hau bertatik bertara ikusteko aukera eskaintzen dute etxalartarrek. Ehiza denboraldian ere, bisita gidatuak eskaintzen dituzte.
# Etxalde

Etxaldea etxe bat edo horien multzo bat eta horri atxikitako landako lursailak dira, bereziki jarduera ekonomiko nagusitzat nekazaritza, abeltzaintza eta basogintza dituena.

## Erreferentziak

* ↑ (Frantsesez) Bordes, peuplement et habitat au Pays Basque Nord, Michel Duvert, Kobie. Antropología cultural, ISSN 0214-7939, Nº.11, 2004-2005, or. 225-314

## Ikus, gainera

* Bordaldea
* Baserria

## Kanpo estekak

* Datuak: Q131596
* Multimedia: Farms / Q131596
# Etxaldeko erregea

Etxaldeko erregea (gaztelaniaz: El rey de la granja) 2002 urtean Gregorio Muro eta Carlos Zabalak eginiko filma da.
Marrazki bizidunak eta irudi errealak nahasten diren lan honen euskarazko bikoizketa Tinko Euskara Elkarteak bultzatu zuen.

## Sinopsia

Oharra: Atal honek istorio osoa edo amaiera argitzen du.
Sondak asteroidean hiru lagun Ramakor tiranoaren jauregian sartuko dira Neuronia, planeta osoko biztaleak kontrolpean dituen esfera, bereganatzeko asmotan.

## Pertsonaiak

* Karlos Arguiñano (Elias)
* Javier Martín (Sebas)
* Mar Saura (Mamen)
* Pepín Tre (Claudio)
* Ramon Agirre (gidaria)
* Elena Irureta (Ana)
* Francisco Larrañaga (Mikel)
* Adrián Ruíz del Cerro (Luis)
* Ariana Aragonés (Eva)
* Aitor Etxeberria (Jorge)
* Josu Irigoien (Carlos)
* Josu Mujika (Mekan)
* Mikel Muro (Jon)

## Erreferentziak

* ↑ Iraeta, Ainara. (2002/07/01). «Teknika berritzaileen filma» El País.
* ↑ «"Etxaldeko erregeak" animaziozko euskal film berriaren aurrestreinaldia» Argia 2002-06-17.

## Kanpo estekak

* Datuak: Q5826455
# Etxaleku

Etxaleku Nafarroa Garaiko kontzejua da, Imotz udalerriko auzo nagusia. 2007ko urtarrilaren 1eko erroldaren arabera, 118 biztanle zituen.

## Demografia eta biztanleria

Etxalekuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 106 | 100 | 104 | 109 | 100 | 107 | 116 | 118 |

## Etxalekuar ezagunak

* Sagrario Aleman (1952): euskaltzain osoa.

## Ikus, gainera

* Imotz

## Kanpo estekak

* Datuak: Q3059420
* Multimedia: Etxaleku / Q3059420
# Etxaide (Elizondo)

    Artikulu hau Elizondoko auzoari buruzkoa da; beste esanahietarako, ikus «Etxaide».
Etxaide edo —Euskal Herrian dauden Etxaide izeneko beste herrietatik bereizi behar denean— Etxaide BaztanElizondoko auzoa da.

## Erreferentziak

* ↑ Euskaltzaindia: Euskal Onomastikaren Datutegia.

## Kanpo-estekak

* Datuak: Q12257351
# Etxaldea Proventzan

Etxaldea Proventzan Vincent van Goghek 1888an, Arlesn sortutako olio-pinturaren izenburua da. Sei aste geroago margolaria hil zen. Washingtongo Arte Galeria Nazionaleann gordeta dago. Tamainua 46 x 61 zm.koa da.

## Historia

Adolphe Monticellik inspiratuta, Van Goghek, 35 urte zituenak, Proventzan bere trebetasun eta esperientzia piktorikoak areagotu nahi izan zituen. Inguru hura, argi eta garbi, Paris edo Herbehereak ez bezalakoa zen, klima bero eta lehorragoarekin, goi-lautaden eta mendien kontrateak zituen; eta artistak han aurkitu zuen "xehetasunak ezabatu eta formak sinplifikatzen zituzten distira eta argi bat, mundua japoniar estanpetatik miresten zuen eredu batera murriztuz", non "eguzkiak inguruak nabarmentzen zituen eta kolore-ñabardurak kontraste bizi gutxi batzuetara murrizten zituen".
Garai aberatsa, baikorra, izan zen. 444 egun baino gutxiagoan 100 marrazki eta 200 koadro baino gehiago margotu zituen. Eta gainera 200 gutun baino gehiago idatzi zituen.

## Deskribapena

Margolariaren beste lanetan ez bezala, hemen nahiko paisaia bukolikoa aurkitzen dugu, Proventzako izadi aberatsa. Argiak dena betetzen du eta kolore biziak daude nonnahi: loreak, hodeiak, zuhaitzak. Ikusleari bizkarra emanda nekazari bat ikusten da. Etxe ondoan belar-meta handiak ikusten dira eta, atzerago, beste eraikin bat ikus daiteke.

## Erreferentziak

* ↑ https://books.google.es/books?id=SAQhVyHelOoC&pg=PA37&redir_esc=y#v=onepage&q&f=false
* ↑ http://www.cossio.net/actividades/pinacoteca/p_02_03/van_gogh.htm

## Kanpo estekak

* Datuak: Q5435849
* Multimedia: Farmhouse in Provence by Vincent van Gogh, F565 / Q5435849
# Etxalatz

Etxalatz Eguesibar (Nafarroa) udalerriko auzoa da; 5 biztanle. Hizkuntza nagusia gaztelania du, XIX. mendearen bukaeran euskara galdu zuelako. Aipagarria da elizan gordetzen den XII. mendeko Andre Mariaren irudi bat.
Iruñetik 12 kilometrotara dago eta bertara ailegatzeko NA-150 hartu behar da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q8771606
* Multimedia: Echálaz / Q8771606
# Etxajaun

Etxajaun euskal mitologiako izakia da. Gauez agertzen da eta etxearen babeslea da.

## Ikus, gainera

* Euskal mitologia

## Kanpo estekak

* Datuak: Q3059417
# Etxaideko haitza

Etxaideko haitza, Nafarroa probintzian topa dezakegun euskal mendia da. Odieta eta Anueko bailaren artean kate oihantsu bat zabaltzen da, ehiztariak beste inor ibiltzen ez den horietakoa. Baso itxiek ia erabat estaltzen dituzte gain horiek, eta horregatik eskertzen dira paisaia ikustea ahalbidetzen duten talaia bakanak.

## Kanpo estekak

Etxaideko haitza, http://www.euskal-herria.org/.
# Ehingen (Frankonia Erdikoa)

Ehingen Alemaniako udalerria da. Bavaria estatuan kokatuta dago, [[Ansbach (barrutia)|Ansbach]] barrutian. 2014an 1.938 biztanle zituen 47,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504181
* Multimedia: Ehingen (Middle Franconia) / Q504181
# Ehingen (Suabia)

Ehingen Alemaniako udalerria da. Bavaria estatuan dago, [[Augsburg (barrutia)|Augsburg]] barrutian. 2014an 978 biztanle zituen 9,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q627566
* Multimedia: Ehingen (Landkreis Augsburg) / Q627566
# Ehingen am Ries

Ehingen am Ries Alemaniako udalerria da. Bavaria estatuan kokatuta dago, [[Donau-Ries (barrutia)|Donau-Ries]] barrutian. 2014an 825 biztanle zituen 15,64 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503550
* Multimedia: Ehingen am Ries / Q503550